pythainlp/thai-wiki-dataset-v4 huggingface dataset:
วัดแหล่งทองแดงพรหมสราราม

วัดแหล่งทองแดงพรหมสราราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตาก้อง อำเภอเมืองนครปฐม จังหวัดนครปฐม
วัดแหล่งทองแดงพรหมสรารามตั้งวัดเมื่อวันที่ 19 กันยายน พ.ศ. 2543 ผู้ขออนุญาตตั้งวัดคือ นางสาวบุญชุบ มากลัด วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2557 วัดแห่งนี้เป็นวัดที่หลวงพ่อแช่ม วัดตาก้อง ได้มามรณภาพลง ณ วัดแห่งนี้ ซึ่งสถานที่แห่งนี้เดิมเป็นที่ดินในครอบครัวของหลวงพ่อแช่ม ต่อมาได้ยกให้หลานสาวผู้บวชเป็นแม่ชีดูแล และต่อมาได้ถวายที่ดินนี้แด่สมเด็จพระพุทธปาพจนบดี (ทองเจือ จินฺตากโร) วัดราชบพิธสถิตมหาสีมารามราชวรวิหาร จนมาถึงยุคสมเด็จพระอริยวงศาคตญาณ (อัมพร อมฺพโร) วัดราชบพิธสถิตมหาสีมารามราชวรวิหาร เป็นผู้อุปถัมภ์ดูแล และได้มอบหมายให้ท่านเจ้าอาวาสรูปปัจจุบัน คือพระอาจารย์สมาน ปสันนจิตโต เป็นผู้ดูแลตราบเท่าทุกวันนี้
อุโบสถของวัดได้รับพระราชทานแบบอุโบสถจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประธานมูลนิธิชัยพัฒนา ภายในบริเวณวัดมีความร่มรื่นเย็นสบาย ยังคงความสงบเหมาะแก่การปฏิบัติธรรม มีรูปเหมือนของเกจิอาจารย์ต่าง ๆ เช่น หลวงพ่อแช่ม หลวงปู่ทวด หลวงปู่โต หลวงพ่อเงิน หลวงปู่สุข และหลวงปู่มั่น
วัดหนองงูเหลือม (จังหวัดนครปฐม)

วัดหนองงูเหลือม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองงูเหลือม อำเภอเมืองนครปฐม จังหวัดนครปฐม
วัดหนองงูเหลือม สร้างขึ้นด้วยความศรัทธาของชาวบ้านที่สนับสนุนช่วยกันก่อสร้างวัด ได้แก่ ประชาชนบ้านหนองแก ไร่นิคม ทัพนางชี หนองตะลุ หนองไผ่ล้อม และชาวหนองงูเหลือม ได้ร่วมกันจัดสร้างขึ้นเป็นสำนักสงฆ์ เมื่อวันที่ 13 มิถุนายน พ.ศ. 2513 ที่ดินเดิมที่ตั้งวัดเป็นของ นางใหม่ ผิวอ่อน, นายนำและนางมูล ครองระวะ, นายทองและนางทองดี ผิวอ่อน, นายสุดและนางปั้น บุตรศรีด้วง และ นายมั่นและนางเทียน พันธา รวมเนื้อที่ทั้งหมด 20 ไร่ 2 งาน ต่อมาตั้งเป็นวัดเมื่อวันที่ 27 กุมภาพันธ์ พ.ศ. 2519 ได้รับพระราชทานรับวิสุงคามสีมา เมื่อ 15 กุมภาพันธ์ พ.ศ. 2520
อาคารเสนาสนะที่สำคัญ ได้แก่ อุโบสถสร้างขึ้นมาพร้อมกับการสร้างวัดหนองงูเหลือม เมื่อประมาณ พ.ศ. 2519 วิหารหลวงพ่อสุพรรณรังษีภายในประดิษฐาน "หลวงพ่อสุพรรณรังษี" หรือ "หลวงพ่อใหญ่" เป็นประธานฝ่ายเทวดา เป็นพระพุทธปฏิมาสร้างด้วยศิลาในสมัยกรุงศรีอยุธยา
รัฐสภาหมู่เกาะคุก

รัฐสภาหมู่เกาะคุก (เมารีหมู่เกาะคุก: "Pāremeta te Kuku Airani") คือสภานิติบัญญัติระบบสภาเดี่ยวของหมู่เกาะคุกซึ่งเป็นเขตปกครองตนเองของนิวซีแลนด์ โดยก่อตั้งในโอกาสได้เอกราชในการปกครองตนเองจากนิวซีแลนด์เมื่อปี ค.ศ. 1965
รัฐสภาประกอบด้วยสมาชิกจำนวน 24 คน มาจากการเลือกแบบแบ่งเขตเลือกตั้งเขตละคนในระบบแบ่งเขตคะแนนสูงสุด] มีวาระคราวละ 4 ปี โดยมีที่ทำการรัฐสภาที่อาวารัว เมืองหลวงของหมู่เกาะคุก บนเกาะราโรตองกา
หมู่เกาะคุกนั้นรับการปกครองระบบเวสต์มินสเตอร์มาใช้ โดยมีคณะรัฐมนตรี และนายกรัฐมนตรี ซึ่งจะต้องมาจากเสียงข้างมากในรัฐสภา
ประธานสภาคนปัจจุบันคือ ทาอี ทูรา และรองประธานสภา คือ ทิงงิกา เอลิกานา
วัดบางเลน (จังหวัดนครปฐม)

วัดบางเลน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ใกล้ประตูน้ำพระพิมล ในตำบลบางเลน อำเภอบางเลน จังหวัดนครปฐม ปัจจุบันมีพระครูเกษมถาวรคุณ (ถาวร) เป็นเจ้าอาวาส
วัดบางเลนสร้างเมื่อปี พ.ศ. 2517 เดิมเรียกว่า วัดดอนกระต่ายเต้น หรือ วัดประตูน้ำพระพิมล ประกาศตั้งวัดเมื่อวันที่ 21 กันยายน พ.ศ. 2526 ได้รับพระราชทานวิสุงคามสีมาเมื่อวันที่ 17 กรกฎาคม พ.ศ. 2530 มีเนื้อที่ตั้งวัด 10 ไร่ 2 งาน ต่อมาคณะสงฆ์ได้ตั้งชื่อว่า "วัดบางเลน" เนื่องจากไม่มีวัดเป็นชื่อของอำเภอ
วัดบางเลนมีสิ่งศักดิ์สิทธิ์ที่ประชาชนนับถือ คือ แม่ย่าตะเคียน อายุพันปี ภายหลังวัดได้ตั้งมูลนิธิแม่ย่าตะเคียนทองเพื่อช่วยเหลือผู้ตกทุกข์ได้ยาก
วัดจินดาราม (จังหวัดนครปฐม)

วัดจินดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดจินดา อำเภอสามพราน จังหวัดนครปฐม
วัดจินดารามสร้างขึ้นเมื่อ พ.ศ. 2445 ในแผ่นดินพระบาทสมเด็จพระจุลจอมเกล้าเจ้าอยู่หัว โดยพระยาสุนทรบุรีศรีพิชัยสงครามรามภักดีพิริยะพาหะ (อี้ กรรณสูต) ได้ซื้อที่ดินถวายเพื่อสร้างวัด ตามแผนที่โบราณได้ออกสำรวจเมื่อ พ.ศ. 2456 ในสมัยพระบาทสมเด็จพระมงกุฎเกล้าเจ้าอยู่หัว เรียกชื่อวัดนี้ว่า วัดจินดา ฉบับที่ 2 สำรวจเมื่อ พ.ศ. 2468 เรียกว่า วัดใหม่ตลาดจินดา วัดได้รับพระราชทานวิสุงคามสีมาเมื่อวันที่ 23 เมษายน พ.ศ. 2445 ปัจจุบันมีพระครูจินดากิจจานุรักษ์ (ทวี ครุธมฺโม) เป็นเจ้าอาวาสรูปที่ 10 ท่านได้บริหารจัดการบูรณะวัดขึ้นใหม่ทั้งโบสถ์และที่พักของพระสงฆ์ ด้านการศึกษา ได้ให้ทางราชการตั้งโรงเรียนตั้งแต่ พ.ศ. 2477 โดยในระยะแรกโรงเรียนได้ใช้ศาลาการเปรียญเป็นสถานที่เล่าเรียน
วัดมีปูชนียวัตถุที่สำคัญ คือ "หลวงพ่อสัมฤทธิ์" เป็นพระประธานในอุโบสถ เป็นพระพุทธรูปปางสุโขทัย ที่รัชกาลที่ 6 ได้พระราชทานผ่านพระยาสุนทรบุรีศรีพิชัยสงครามรามภักดีพิริยะพาหะ นำมาถวายวัดจินดารามเมื่อ พ.ศ. 2443 มีการงานปิดทองจะจัดขึ้นเป็นประจำทุกปี
กระทรวงกลาโหม (เยอรมนี)

กระทรวงกลาโหมสหพันธ์  ย่อเป็น BMVg เป็นกระทรวงส่วนกลางของประเทศเยอรมนี นำโดยรัฐมนตรีว่าการกระทรวงกลาโหมสหพันธ์ ซึ่งเป็นผู้บังคับบัญชาของบุนเดิสแวร์ ที่ทำการกระทรวงกลาโหมตั้งอยู่ที่นครบ็อน และมีสำนักงานย่อยอยู่ในกรุงเบอร์ลิน
ประเทศเยอรมนีมีการก่อตั้งกระทรวงทางทหารเมื่อปี 1919 หลังสิ้นสุดสงครามโลกครั้งที่หนึ่ง ในชื่อกระทรวงไรชส์แวร์ ("Reichswehrministerium") และต่อมาในปี 1935 ถูกเปลี่ยนชื่อเป็นกระทรวงการสงคราม ("Kriegsministerium") จากนั้นในปี 1938 ฮิตเลอร์ยุบกระทรวงและแทนที่ด้วยกองบัญชาการใหญ่แห่งแวร์มัคท์
เมื่อประเทศเยอรมนีแตกออกเป็นเยอรมนีตะวันตก–เยอรมนีตะวันออกภายหลังสงครามโลกครั้งที่สอง รัฐบาลเยอรมนีตะวันตกตั้งกระทรวงกลาโหมขึ้นในปี 1955 ที่กรุงบ็อนซึ่งเป็นเมืองหลวงของเยอรมนีตะวันตกในขณะนั้น 
สหพันธ์สาธารณรัฐเยอรมนีไม่มีตำแหน่งผู้บัญชาการทหารบก-ทหารเรือ-ทหารอากาศ กฎหมายกำหนดให้อำนาจดังกล่าว เป็นอำนาจโดยตรงของรัฐมนตรีว่าการกระทรวงกลาโหม มาตรา 65a ของกฎหมายพื้นฐานสำหรับสหพันธ์สาธารณรัฐเยอรมนี บัญญัติให้รัฐมนตรีว่าการกระทรวงกลาโหมดำรงตำแหน่งเป็น "ผู้บัญชาการและผู้ถืออำนาจสั่งการเหนือกองทัพสหพันธ์สาธารณรัฐเยอรมนี"  มาตรา 115b บัญญัติว่า ในภาวะป้องกันประเทศซึ่งถูกประกาศโดยสภาสหพันธ์ อำนาจดังกล่าวจะถูกโอนไปที่นายกรัฐมนตรีสหพันธ์
กระทรวงกลาโหมมีเจ้าหน้าที่ทั้งหมด 3,730 คน ในจำนวนนี้ทำงานอยู่ในบ็อน 3,230 คน และทำงานอยู่ในเบอร์ลินราว 500 คน
วัดไผ่รื่นรมย์

วัดไผ่รื่นรมย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม หลังวัดไผ่รื่นรมย์ ติดกับโรงเรียนการบิน 
วัดไผ่รื่นรมย์ แรกเริ่มเป็นสำนักสงฆ์ ต่อมาได้รับอนุญาตตั้งวัดเมื่อ พ.ศ. 2520 ได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2523 โดยวันที่ 18 พฤษภาคม พ.ศ. 2508 พลเอกชา เรืองวิศกรรมใด้มากราบนิมนต์ หลวงพ่อล้อม มาอยู่ (บ้านรางลึก) คือบ้านไผ่รื่นรมย์ในปัจจุบัน จากป่ารกร้างจนกลายเป็นที่ก่อตั้งสงฆ์ มีความเจริญขึ้นตามลำดับ จนกลายมาเป็นวัดและใด้รับพระราชทานวิสุงคามสีมาในที่สุด
อาคารเสนาสนะที่สำคัญ ได้แก่ อุโบสถ วิหารหลวงพ่อใหญ่ วิหารหลวงพ่อพระพิรุณมงคล ปัจจุบันพระครูวิมลชัยสิทธิ (ล้อม ชยธมฺโม) เป็นเจ้าอาวาส พระเกจิอาจารย์มีสมาธิจิตสูงแก่กล้าถือมักน้อยและสันโดษ เคร่งครัดในพระธรรมวินัย ปฏิปทาน่าเลื่อมใส มีความเชี่ยวชาญและเก่งกล้าในไสยเวทย์พุทธาคม เป็นศิษย์ผู้สืบทอดไสยเวทย์พุทธาคมจากหลวงพ่อจง วัดหน้าต่างนอก จังหวัดพระนครศรีอยุธยา
มินามิ มิเนงิชิ

มินามิ มิเนงิชิ (เกิด 15 พฤศจิกายน 1992) เป็นไอดอล, นักร้อง และนักแสดงชาวญี่ปุ่นภายใต้ เธอเป็นอดีตสมาชิก AKB48 ในซับยูนิต no3b และเป็นสมาชิกที่อยู่ในวงนานที่สุด ตั้งแต่ปี 2005 ถึง 2021
อาชีพ.
ช่วงแรกที่ AKB48.
มิเนงิชิ เดบิวต์กับ AKB48 ทีม A ในปี 2005 เธอได้อันดับที่ 14 ในการเลือกตั้งของวงในปี 2012 ด้วยโหวตจำนวน 25,638 เสียง และเป็นหนั่งในสามของสมาชิกซับกรุ๊ป no3b ซึ่งได้แสดงในละครเรื่อง "Mendol, Ikemen Idol" เธอมีบทบาทและการงานทางโทรทัศน์ในรายการวาไรตีอยู่เรื่อย ๆ นอกจากปรากฏตัวในโฆษณาภายใต้วงแล้ว ยังมีบ้างที่เธอปรากฏตัวเดี่ยว ๆ
เรื่องอื้อฉาวและการลดขั้น.
เมื่อ 31 มกราคม 2013 หนังสือพิมพ์แท็บลอยด์ "ชูกัง บุงชุง" รายงานว่าเธอหลับนอนกับอารัน ชิราฮามะ สมาชิกบอยแบนด์ Generations from Exile Tribe ไม่กี่ชั่วโมงหลังจากข่าวถูกเผยแพร่ บล็อกทางการของ AKB48 ประกาศลดตำแหน่งของเธอจากฐานะสมาชิกทางการของอูเมดะทีม B ลงเป็น "เค็งคีวเซ" (เด็กฝึกหัด) เธอเป็นสมาชิกคนแรกของ AKB48 ที่ถูกลดขั้นลงเป็น "เค็งคีวเซ" ในรอบสี่ปีนับตั้งแต่มิกิ ซาโอะโทเมะ (Miki Saotome) ในปลายเดือนมกรารม 2009 ในวันเดียวกันกับที่ประกาศการลดขั้นนั้น ช่องทางการของ AKB48 เผยแพร่วิดีโอของมิเนงิชิโกนศีรษะ (หรือพูดให้ถูกต้องคือตัดทรงครูว์คัท) และกล่าวขอโทษแต่แฟนคลับสำหรับ "พฤติกรรมอันไร้ความคิด" และหวังว่าฝ่ายบริหารจะยังคงให้เธออยู่ในวงกับสมาชิกที่เธอรักต่อ
การกลับคืน.
เมื่อ 24 สิงหาคม 2013 AKB48 ประกาศการนำกลับทีม 4 โดยมิเนงิชิจะถูกนำกลับมาเป็นสมาชิกเต็มตัว รวมถึงกลับเป็นกัปตันด้วย
จบการศึกษา.
เมื่อวันที่ 8 ธันวาคม 2019 มิเนงิชิประกาศจบการศึกษา พร้อมวันที่จัดแสดงจบการศึกษาในวันที่ 2 เมษายน 2020 ที่โยโกฮามะอะรีน่า แต่ต่อมาได้ถูกเลื่อนออกไปเพราะการระบาดของโควิด-19 เพลงจบการศึกษา #เปลี่ยนทาง เป็นส่วนหนึ่งของซิงเกิลที่ 57 ของ AKB48 "Shitsuren, Arigatō" ซึ่งปล่อยเมื่อ 18 มีนาคม 2020
คอนเสิร์ตจบการศึกษาที่ถูกเลื่อนประกาศวันที่ใหม่เป็น 22 พฤษภาคม 2021 จัดที่ Pia Arena MM ในโยโกฮามะ เธอจบการศึกษาจาก AKB48 อย่างเป็นทางการในวันที่ 28 พฤษภาคม สิ้นสุดสมาชิกภาพระยะเวลา 16 ปีของเธอ
สมัชชานีวเว

สมัชชานีวเว (นีวเว: Niue Fono Ekepule) คือสภานิติบัญญัติระบบสภาเดี่ยวของนีวเวซึ่งเป็นรัฐสัมพันธ์เสรีของนิวซีแลนด์ ประกอบด้วยสมาชิกจำนวน 20 คน โดย 14 คนเป็นตัวแทนจากหมู่บ้านต่างๆ (จากการเลือกตั้งระบบแบ่งเขตคะแนนสูงสุด) และอีก 6 คนมาจากการเลือกตั้งระบบแบ่งเขตหลายเบอร์ มีวาระคราวละ 3 ปี
นีวเวรับการปกครองระบบเวสต์มินสเตอร์มาใช้ โดยมีนายกรัฐมนตรีเลือกโดยเสียงข้างมากในสมัชชา และมีรัฐมนตรีเป็นสมาชิกสมัชชา
ประธานสภาจะต้องเป็นบุคคลภายนอกสมัชชา หากในกรณีเป็นสมาชิกสมัชชาจะต้องลาออกจากความเป็นสมาชิก ประธานไม่สามารถออกเสียงลงมติได้
กระบวนการด้านนิติบัญญัติ.
อำนาจนิติบัญญัติของสมัชชาตามบัญญัติในรัฐธรรมนูญนั้นคือการผ่านร่างกฎหมาย โดยสมาชิกสมัชชาสามารถเสนอร่างกฎหมายในสมัชชาได้ แต่สมัชชาไม่สามารถร่างกฎหมายที่เกี่ยวกับการเงินการคลังได้หากไม่ได้รับการยินยอมจากนายกรัฐมนตรี ร่างกฎหมายที่เกี่ยวข้องกับกฎหมายอาญาหรือสถานะส่วนบุคคล สาธารณูปโภคหรือเกี่ยวกับที่ดินในนีวเวไม่สามารถดำเนินการได้โดยไม่ได้รับรายงานจากส่วนราชการต่างๆ ที่เกี่ยวข้อง อาทิเช่น ประธานศาลสูงสุด เป็นต้น
ร่างกฎหมายจะบังคับใช้ได้เมื่อผ่านการรับรองจากสมัชชาและลงนามโดยประธานสภา โดยในนีวเวไม่จำเป็นต้องได้รับพระบรมราชานุญาต
ประเทศบราซิลในพาราลิมปิกฤดูร้อน 2020

ประเทศบราซิล จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศบราซิลได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 253 คน เข้าร่วมการแข่งขันใน 20 ชนิดกีฬา
เอ็ด เคมเมอร์

เอ็ด เคมเมอร์ (29 ตุลาคม ค.ศ. 1921 – 9 พฤศจิกายน ค.ศ. 2004) เป็นนักแสดงภาพยนตร์และโทรทัศน์ชาวอเมริกัน
ชีวิต.
เคมเมอร์เกิดในรีดดิง รัฐเพนซิลเวเนีย ด้วยชื่อแรกเกิดคือเอ็ดเวิร์ด วิลเลียม เคมเมอร์ และทำหน้าที่เป็นนักบินขับไล่ในสงครามโลกครั้งที่สอง เขาถูกยิงที่ประเทศฝรั่งเศส และใช้เวลา 11 เดือนในค่ายเชลยศึก เขาหนีออกจากค่ายได้ในเวลาสั้น ๆ สองสัปดาห์ก่อนที่จะถูกจับอีกครั้ง
เคมเมอร์ได้รับการเปิดตัวทางโทรทัศน์ของเขาใน ค.ศ. 1951 และแสดงเป็นบัซ คอร์นี ในภาพยนตร์แอ็กชัน-ดรามา บันเทิงคดีแนววิทยาศาสตร์ถ่ายทอดสดทางโทรทัศน์เรื่อง"สเปซพาโทรล" (ค.ศ. 1951–1956) เคมเมอร์ได้เปิดตัวภาพยนตร์ของเขาใน ค.ศ. 1956 ("บีไฮด์เดอะไฮวอล") เขาเคยแสดงเป็นนักบินในภาพยนตร์เรื่อง"เดอะฮอตแองเจิล" (ค.ศ. 1958) แต่งานจอใหญ่ของเขาส่วนใหญ่เป็นบทบาทเล็ก ๆ ในภาพยนตร์เกรดบีทุนต่ำ เช่น "ไจแอนต์ฟรอมดิอันโนน" (ค.ศ. 1958) ซึ่งงานส่วนใหญ่ของเคมเมอร์มีไว้สำหรับหน้าจอขนาดเล็ก
ใน ค.ศ. 1958 เขาได้เป็นแขกรับเชิญในซีรีส์ตะวันตกของเอบีซี/วอร์เนอร์บราเธอส์สองตอนในเรื่อง"ซูการ์ฟูต" ที่นำแสดงโดยวิล ฮัตชินส์ ในบทเดียวกับชื่อเรื่อง โดยในตอน "เดอะวิเซิร์ด" เขารับบทเป็นนายอำเภอ ไมก์ คอลลินส์ ส่วนในตอน "เดอะโกสต์" เขารับบทเป็นรองนายอำเภอ โจ วิลเคส ร่วมกับนักแสดงรับเชิญชื่อทอมมี เรตติก ตลอดจนได้เริ่มในบทเท็กซัสเรนเจอร์ใน"แทร็กดาวน์" โดยมีโรเบิร์ต คัลป์ ในบทบาทนำ
หลังจากผลงาน"สเปซพาโทรล" เคมเมอร์ได้เป็นดารารับเชิญในซีรีส์ทางโทรทัศน์ช่วงไพรม์ไทม์หลายเรื่อง รวมถึงตอนคลาสสิกของ"แดนสนธยา" อย่าง "ฝันร้ายกลางเวหา" ซึ่งเคมเมอร์ในบทอดีตฮีโรอวกาศ ได้ร่วมแสดงกับวิลเลียม แชตเนอร์ ในบทฮีโรอวกาศในอนาคต นอกจากนี้ เขายังได้เป็นแขกรับเชิญสองครั้งในละครโทรทัศน์เรื่อง"เพอร์รี เมสัน" ครั้นใน ค.ศ. 1960 เขารับบทโรเจอร์ พอร์เตอร์ ในตอน "เดอะเคสออฟเดอะแฟรนทิกฟลายเออร์" และใน ค.ศ. 1961 เขารับบทเป็นเลสลี ฮอล ซึ่งเป็นเหยื่อการฆาตกรรมใน "เดอะเคสออฟเดอะพาเทติกเพเชียน" ส่วนใน ค.ศ. 1964 เขามีบทบาทสำคัญในตอน ”ดิอิมพอสเทอร์” ซึ่งเป็นตอนที่กำกับโดยซัตตัน โรลีย์ ของ"คอมแบต!" (ฤดูกาลที่ 3 ตอนที่ 10)
จีนไทเปในพาราลิมปิกฤดูร้อน 2020

ประเทศไต้หวัน จะได้เข้าร่วมแข่งขันในนาม จีนไทเป ในกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศจีนไทเปได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศโคลอมเบียในพาราลิมปิกฤดูร้อน 2020

ประเทศโคลอมเบีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศโคลอมเบียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 34 คน เข้าร่วมการแข่งขันใน 6 ชนิดกีฬา
ประเทศคอสตาริกาในพาราลิมปิกฤดูร้อน 2020

ประเทศคอสตาริกา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศคอสตาริกาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
อวี๋ ซูซิน

อวี๋ ซูซิน (เกิด 18 ธันวาคม ค.ศ. 1995) หรือที่รู้จักในอีกชื่อ เอสเธอร์ อวี๋ เป็นนักแสดงและนักร้องชาวจีน หลังจากเปิดตัวการแสดงในละครเรื่อง Border Town Prodigal เมื่อปี 2016 และเธอได้รับการยอมรับจากบทบาทในละครฮิต Find Yourself (2020) Moonlight (2021) และ Love Between Fairy and Devil (2022) รวมทั้งเธอยังเคยเดบิวต์เป็นสมาชิกของเกิร์ลกรุปจีน THE9
ชีวิตส่วนตัว.
อวี๋ ซูซิน (ชื่อที่นิยมในไทยเขียนว่าอวี๋ ซูซิน แต่ชื่อจริง ๆ อ่านว่าหยฺวี ชูซิน) เกิดที่ เซี่ยงไฮ้,ประเทศจีน และเธอยังเป็นลูกคนเดียวของครอบครัว พ่อแม่ของเธอเป็นเจ้าของอสังหาริมทรัพย์ และบริษัทหลายแห่ง ตัวซูซินเองก็เป็นผู้ถือหุ้น และเจ้าของธุรกิจมากมาย 
เมื่อสำเร็จการศึกษาระดับมัธยมศึกษาตอนปลาย เธอเข้าเรียนที่ LASALLE College of the Arts ในสิงคโปร์ และสำเร็จการศึกษาระดับปริญญาด้าน Fashion Media and Industries
อาชีพ.
2015-2019: ช่วงเริ่มต้นอาชีพ.
ในปี 2015 ซูซิน ได้เปิดตัวการแสดงครั้งแรกในละคร Wuxia Border Town Prodigal ซึ่งฉายรอบปฐมทัศน์ในปี 2016 จากนั้นเธอก็ได้รับการยอมรับจากการปรากฏตัวของเธอในรายการวาไรตี้ Grade One Freshman ในปี 2017 ซูซินยังคงเล่นบทบาทรับเชิญในละครประวัติศาสตร์เรื่อง The Advisors Alliance และละครโรแมนติกสำหรับครอบครัว 
ในปี 2018 ซูซินเล่นบทนำเป็นครั้งแรกในละครเรื่อง Youth วัยรุ่นที่รัก ซึ่งดัดแปลงมาจากละครเรื่อง Hello, My Twenties (2016) ในปี 2019 เธอได้แสดงเป็นนักแสดง ในละครตลกโรแมนติกเรื่อง My Amazing Boyfriend 2 ป่วนรักของนายมหัศจรรย์ 2 
2020-ปัจจุบัน: ช่วงความนิยมที่เพิ่มขึ้น.
ในปี 2020 ซูซินได้เข้าร่วมรายการวาไรตี้ Youth With You 2 วัยรุ่นวัยฝัน และกลายเป็นหนึ่งในเด็กฝึกที่ได้รับความนิยมมากที่สุดในรายการ เธอประสบความสำเร็จและได้รับการรเดบิวต์ในฐานะสมาชิกของเกิร์ลกรุ๊ปชั่วคราว THE9 เมื่อวันที่ 30 พฤษภาคม 2020 
ในปีเดียวกันนั้นเอง ซูซินยังได้รับความนิยมและเป็นที่ยอมรับจากบทบาทนักศึกษามหาวิทยาลัยที่น่ารักในละครรักโรแมนติกฮิต Find Yourself รักแรกของสาวใหญ่ และได้รับการเสนอชื่อเข้าชิงรางวัล Audience's Choice จากงาน China TV Golden Eagle Award ครั้งที่ 30 ต่อมาเธอได้รับบทนักสืบหญิงในละครรักประวัติศาสตร์เรื่อง I've Fallen For You คุณชาย รอก่อน และปรากฏตัวเป็นแขกรับเชิญในละครโรแมนติกประวัติศาสตร์ A Love So Romantic รักวุ่นวายของคุณชายและยัยคุณหนู และในรายการ Forbes China Under 30 Elite ปี 2020 เธอได้รับเลือกให้เป็นนักแสดงที่มีชื่อเสียงในวงการบันเทิงและกีฬา 
ในปี 2021 ซูซินได้แสดงเป็นบรรณาธิการหน้าใหม่ในละครโรแมนติกคอมเมดี้เรื่อง Moonlight เพลงรักใต้แสงจันทร์ 
เธอยังได้รับการยืนยันให้เป็นนักแสดง ในละครโรแมนติกแฟนตาซี Love Between Fairy and Devil ของรักของข้า "" และบล็อกเกอร์แฟชั่นในละครรักสิ่งแวดล้อมเรื่อง A Romance of the Little Forest พฤกษาเพียงรัก 
ในปี 2022 ของรักของข้า ได้รับคะแนนความนิยมขณะออกอากาศใน IQIYI เป็นคะแนน 10572 ซึ่งเป็นความนิยมสูงสุดของซีรีส์ในปีนี้ของแอพ รวมทั้ง พฤกษาเพียงรัก เป็นซีรีส์ปัจจุบันเพียงเรื่องเดียวที่ได้รับคะแนน 10000 คะแนน ในปีนี้ของ Youku 
ในปีเดียวกันเธอยังได้รับการยืนยันให้เป็นนักแสดง ในซีรีส์ฟอร์มยักษ์ ซึ่งมีการถ่ายทำมาแล้วหลายภาค อย่างเซียนกระบี่พิชิตมาร ภาค6 
ในเดือนธันวาคม ปีเดียวกัน อวี๋ซูซินได้ปล่อยอัลบั้ม เนื่องในวันคล้ายวันเกิดของเธอ ซึ่งมียอดพรีอัลบั้ม 6 หมื่นเล่ม ภายใน 6 นาที โดยจัดทำอัลบั้มเป็นสองเวอร์ชั่นด้วยกัน ได้แก่ สีดำ และสีแดง
สภานิติบัญญัติเซนต์เฮเลนา

สภานิติบัญญัติเซนต์เฮเลนา  คือสภานิติบัญญัติระบบสภาเดี่ยวของเซนต์เฮเลนาซึ่งเป็นดินแดนโพ้นทะเลของสหราชอาณาจักร ประกอบด้วยสมาชิกจำนวน 15 คน โดย 12 คนมาจากการเลือกตั้งในระบบคะแนนเสียงเหนือกว่ายกเขต (block voting) จากแปดเขตเลือกตั้งทั่วทั้งเกาะ และอีก 3 คนเป็นสมาชิกโดยตำแหน่ง (ex-officio) ซึ่งแต่งตั้งโดยผู้ว่าการ
ประเทศคิวบาในพาราลิมปิกฤดูร้อน 2020

ประเทศคิวบา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศคิวบาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 5 คน เข้าร่วมการแข่งขันใน 4 ชนิดกีฬา
ประเทศไซปรัสในพาราลิมปิกฤดูร้อน 2020

ประเทศไซปรัส จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศไซปรัสได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
สมัชชาวาลิสและฟูตูนา

สมัชชาวาลิสและฟูตูนา (ฟากาอูเวอาและฟูตูนา: Fono fakatelituale o Uvea mo Futuna) เป็นสภานิติบัญญัติระบบสภาเดี่ยวแห่งวาลิสและฟูตูนา ซึ่งเป็นอาณานิคมโพ้นทะเลของสาธารณรัฐฝรั่งเศส สภาประกอบด้วยสมาชิกจำนวน 20 คน (13 คน สำหรับวาลิส และ 7 คน สำหรับฟูตูนา) มีวาระ 5 ปี ซึ่งมาจากการเลือกตั้งทางตรงในระบบสัดส่วนแบบบัญชีรายชื่อ ซึ่งมาจากเขตเลือกตั้งแบบมีผู้แทนหลายคน
ประเทศเอกวาดอร์ในพาราลิมปิกฤดูร้อน 2020

ประเทศเอกวาดอร์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเอกวาดอร์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 4 คน เข้าร่วมการแข่งขันใน 1 ชนิดกีฬา
ประเทศอียิปต์ในพาราลิมปิกฤดูร้อน 2020

ประเทศอียิปต์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอียิปต์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 30 คน เข้าร่วมการแข่งขันใน 6 ชนิดกีฬา
ประเทศเอสโตเนียในพาราลิมปิกฤดูร้อน 2020

ประเทศเอสโตเนีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเอสโตเนียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 4 คน เข้าร่วมการแข่งขันใน 2 ชนิดกีฬา
เรจจี

ซิดนีย์ เบตแมน (Sidney Bateman; 13 มีนาคม ค.ศ. 1993) เป็นนักมวยปล้ำอาชีพและอดีตนักกายกรรมชาวอเมริกัน เป็นแชมป์ WWE 24/7 Championship หลายสมัยของ WWE
ประเทศเอธิโอเปียในพาราลิมปิกฤดูร้อน 2020

ประเทศเอธิโอเปีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเอธิโอเปียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ประเทศกานาในพาราลิมปิกฤดูร้อน 2020

ประเทศกานา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกานาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
ประเทศกายอานาในพาราลิมปิกฤดูร้อน 2020

ประเทศกายอานา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกายอานาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
ฮ่องกงในพาราลิมปิกฤดูร้อน 2020

ประเทศฮ่องกง จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศฮ่องกงได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 17 คน เข้าร่วมการแข่งขันใน 6 ชนิดกีฬา
ประเทศไอซ์แลนด์ในพาราลิมปิกฤดูร้อน 2020

ประเทศไอซ์แลนด์ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศไอซ์แลนด์ได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ประเทศอินเดียในพาราลิมปิกฤดูร้อน 2020

ประเทศอินเดีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอินเดียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 53 คน เข้าร่วมการแข่งขันใน 9 ชนิดกีฬา
กีฬาทวิกีฬาฤดูหนาวในโอลิมปิกฤดูหนาว 2022

กีฬาทวิกีฬาฤดูหนาวในโอลิมปิกฤดูหนาว 2022 จะจัดขึ้นที่ศูนย์นอร์ดิคกูหยางชูและศูนย์ไบธลอน ในฮัวหลินตงสกีรีสอร์ท กรุงปักกิ่ง สาธารณรัฐประชาชนจีน การแข่งขันทวิกีฬาฤดูหนาวทั้งหมด 10 รายการ จะจัดขึ้นระหว่างวันที่ 5 ถึง 19 กุมภาพันธ์ พ.ศ. 2565
รอบคัดเลือก.
จะมีโควตาสูงสุด 230 ที่นั่งสำหรับนักกีฬาเพื่อแข่งขัน (ชาย 115 คนและหญิง 115 คน)
รัฐสภาสหพันธรัฐไมโครนีเซีย

รัฐสภาแห่งสหพันธรัฐไมโครนีเซีย (คือรัฐสภาระบบสภาเดี่ยวของไมโครนีเซียซึ่งเป็นรัฐสัมพันธ์เสรีกับสหรัฐอเมริกา ประกอบด้วยสมาชิกที่ไม่สังกัดพรรคการเมืองจำนวน 14 คน โดย 10 คนมาจากการเลือกตั้งแบบแบ่งเขตเลือกตั้งเขตละคนมีวาระคราวละ 2 ปี และอีก 4 คนมีวาระคราวละ 4 ปี ซึ่งมาจากการเลือกตั้งจากทุกรัฐๆ ละหนึ่งคนโดยใช้คะแนนรวม
กีฬาสกีลงเขาในโอลิมปิกฤดูหนาว 2022

<ns>10</ns>
 <id>1174563</id>
 <revision>
 <id>9516784</id>
 <timestamp>2021-07-20T14:43:07Z</timestamp>
 <contributor>
 <username>Ahcuna</username>
 <id>31180</id>
 </contributor>
 <comment>หน้าใหม่: {{Sidebar games events | name = สกีลงเขาโอลิมปิกฤดูหนาว 2022 | event = กีฬาสกีลงเขา | games = โอลิมปิกฤดูหนาว 2022 | image = | above = รอบคัดเลือก ---- | event1.1 = Combined | results1.1a = Alpine skiing at the 2022 Winter Olympics –...</comment>
 <origin>9516784</origin>
 <model>wikitext</model>
 <format>text/x-wiki</format>
กีฬาสกีลงเขาในโอลิมปิกฤดูหนาว 2022 จะจัดขึ้นที่ลานสกีลงเขาเซียวไห่ถัว ในเขตหยางชิง กรุงปักกิ่ง สาธารณรัฐประชาชนจีน การแข่งขันสกีลงเขาทั้งหมด 11 รายการ จะจัดขึ้นระหว่างวันที่ 6 ถึง 19 กุมภาพันธ์ พ.ศ. 2565
รอบคัดเลือก.
จะมีโควตาสูงสุด 320 ที่นั่งสำหรับนักกีฬาเพื่อแข่งขัน (ชาย 160 คนและหญิง 160 คน)
กีฬาสกีกระโดดไกลในโอลิมปิกฤดูหนาว 2022

กีฬาสกีกระโดดไกลในโอลิมปิกฤดูหนาว 2022 จะจัดขึ้นที่ศูนย์นอร์ดิคกูหยางชูและศูนย์ไบธลอน ในจางเจี๋ยกู กรุงปักกิ่ง สาธารณรัฐประชาชนจีน การแข่งขันสกีกระโดดไกลทั้งหมด 10 รายการ จะจัดขึ้นระหว่างวันที่ 5 ถึง 19 กุมภาพันธ์ พ.ศ. 2565
รอบคัดเลือก.
จะมีโควตาสูงสุด 100 ที่นั่งสำหรับนักกีฬาเพื่อแข่งขัน (ชาย 55 คนและหญิง 35 คน)
คิโน

คัง ฮย็อง-กู (เกิด 27 มกราคม พ.ศ. 2541) หรือที่รู้จักกันดีในชื่อ Kino (키노) เป็นนักร้อง นักเขียนเพลง แร็ปเปอร์ นักแต่งเพลง และนักเต้นชาวเกาหลีใต้ เขามีชื่อเสียงในฐานะสมาชิกของบอยแบนด์เพนตากอนซึ่งเปิดตัวในปี พ.ศ. 2559 ภายใต้คิวบ์เอนเตอร์เทนเมนต์ เขาปล่อยเพลงเดี่ยวบน SoundCloud ในชื่อ Knnovation
อามิ คิกูจิ

อามิ คิกูจิ (เกิด 5 กันยายน ค.ศ. 1990) เป็นไอดอล ทาเร็นโตะ และผู้จัดรายการวิทยุชาวญี่ปุ่น ประจำอยู่ที่เลโปรเอนเตอร์เทนเมนต์ (LesPros Entertainment) และเป็นสมาชิกรุ่นที่สอง (หมายเลข 16) ของวงไอดอลไอดอลลิ่ง ชื่อเล่นของเธอคือ "อามิมิ" (Amimi)
หลังจบการศึกษาจากไอดอลลิ่ง เธอได้ออกรายการวาไรตีมากมายในฐานะดาราจอแก้ว
สักการสถานพระมารดาแห่งมรณสักขี

สักการสถานพระมารดาแห่งมรณสักขี หรือ วัดสองคอน เป็นโบสถ์คริสต์นิกายโรมันคาทอลิก ตั้งอยู่ริมแม่น้ำโขง ณ บ้านสองคอน ตำบลป่งขาม อำเภอหว้านใหญ่ จังหวัดมุกดาหาร 
ประวัติ.
เดิมมีชื่อว่า วัดพระแม่ไถ่ทาส สร้างขึ้นเพื่อเป็นอนุสรณ์สถานเทิดพระเกียรติบุญราศีมรณสักขีทั้ง 7 ที่อุทิศชีวิตในป่าศักดิ์สิทธิ์เพื่อพิสูจน์ศรัทธาที่มีต่อพระเจ้า เมื่อครั้งเกิดกรณีพิพาทระหว่างไทยกับฝรั่งเศสในช่วงสงครามโลกครั้งที่ 2 ซึ่งต่อมา พ.ศ. 2532 พระสันตะปาปาก็ได้ประกาศให้ท่านทั้งเจ็ดคนเป็นบุญราศีมรณสักขี โดยในทุก ๆ ปี วัดสองคอนจะมีพิธีเฉลิมฉลองรำลึกการสถาปนาแต่งตั้งบุญราศี ณ กรุงโรมวันที่ 22 ตุลาคม และพิธีรำลึกบุญราศีสองคอน 16 ธันวาคม โบสถ์เปิดอย่างเป็นทางการเมื่อ พ.ศ. 2538
สถาปัตยกรรม.
โบสถ์คริสต์สร้างแบบสถาปัตยกรรมสมัยใหม่ที่ใหญ่ที่สุดในเอเชียตะวันออกเฉียงใต้ เคยได้รับรางวัลสถาปัตยกรรมดีเด่นจากสมาคมสถาปนิกสยาม ในพระบรมราชูปถัมภ์ พ.ศ. 2539 ออกแบบโดยอัชชพล ดุสิตนานนท์ เป็นอาคารคอนกรีตเสริมเหล็กโถงสี่เหลี่ยมชั้นเดียว อาคาร กว้าง 21 เมตร ยาว 33.60 เมตร พื้นที่ส่วนไว้พระธาตุ กว้าง 21.00 เมตร ยาว 8.40 เมตร โครงหลังคามุงด้วยโลหะ กว้าง 50.40 เมตร ยาว 50.40 เมตร
ผนังของวัดและส่วนไว้พระธาตุเป็นกระจกใส บริเวณด้านหน้าเป็นส่วนประกอบพิธี ส่วนด้านหลังเป็นที่เก็บอัฐิของบุญราศีทั้ง 7 ภายในมีโลงแก้วบรรจุหุ่นขี้ผึ้งของบุญราศีทั้ง 7 มีไม้กางเขน 7 แห่งด้านหน้าแทนบุญราศีทั้ง 7 วัสดุที่ใช้มีทั้งกระจกเรียบและหินทรายหยาบ ต้นไม้ด้านในกำแพงจะมีการจัดแต่ง วางเป็นระเบียบ แต่ต้นไม้ภายนอกกำแพงจะไม่มีการจัดเรียง มีการใช้แสงเงาและรูปทรงเรขาคณิตที่เรียบง่าย รอบโบสถ์เป็นกำแพงโอบล้อม เป็นครึ่งวงกลม มีผนังโค้งประดับภาพนูนต่ำ เล่าเรื่องราวประวัติบุญราศีแห่งวัดสองคอน ด้านหลังติดต่อกับแม่น้ำโขง ภายในบริเวณวัดยังมีบ้านไม้ทรงไทย คล้ายยุ้งข้าว เป็นบ้านพักของซิสเตอร์ที่เสียชีวิตจากครั้งนั้น
วิก ซาลูดาร์

วิกตอริโอ ซาลูดาร์ นักมวยสากลชาวฟิลิปปินส์ อดีตแชมป์โลก WBO รุ่นมินิฟลายเวท ตั้งแต่ พ.ศ.2561 ถึง พ.ศ. 2562 และอดีตแชมป์โลก WBA รุ่นมินิมัมเวท
วัดทุ่งสีหลง

วัดทุ่งสีหลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำเหย อำเภอดอนตูม จังหวัดนครปฐม พื้นที่ตั้งวัดมีเนื้อที่ 22 ไร่ 1 งาน 85 ตารางวาเศษ 2/10 ตามหนังสือ น.ส.4 จ. เลขที่ 8991 วัดจัดประโยชน์แก่ผู้มาแสวงบุญ และเป็นที่ตั้งโรงเรียนวัดทุ่งสีหลง เพื่อเป็นที่ศึกษา วัดได้แบ่งเป็นที่ตั้งโรงเรียนวัดทุ่งสีหลง จำนวน 6 ไร่ 2 งาน ที่ธรณีสงฆ์ของวัดโฉนดเลขที่ 347 จำนวนที่ดิน 3 งาน 23 ตารางวา วัดไม่ได้จัดประโยชน์ที่ดินโฉนดเลขที่ 347 จำนวนที่ดิน 9 ไร่ 3 งาน 62 ตารางวา วัดเป็นจัดประโยชน์เพื่อให้เช่าที่ดินทำการเกษตร
วัดทุ่งสีหลง เดิมชื่อว่า วัดทุ่งตาสีหลง แต่เดิมบริเวณนี้เป็นทุ่งนากับป่าไม้ มีชายแก่คนหนึ่งชื่อตาสี ได้มาต่อนกในทุ่งจนพลบค่ำ แต่หลงทางกลับบ้านไม่ได้ ทุ่งนี้จึงได้ชื่อว่า "ทุ่งตาสีหลง" ต่อมาพูดสั้นลงเหลือ "ทุ่งสีหลง" ต่อมาได้นำชื่อนี้มาตั้งชื่อวัด วัดทุ่งสีหลงสร้างขึ้นราว พ.ศ. 2460 มีพระอธิการ (ติ่ง) เป็นเจ้าอาวาสองค์แรก ได้เริ่มพัฒนาวัดขึ้นมา ตั้งเป็นวัดเมื่อ พ.ศ. 2466 ได้รับพระราชทานวิสุงคามสีมาเมื่อ พ.ศ. 2485 ปัจจุบันพระครูปฐมปัญญาภรณ์ (ปัญญา ป.ธ.6) เป็นเจ้าอาวาส
วัดพระอมรพิสัย

วัดพระอมรพิสัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนราภิรมย์ อำเภอบางเลน จังหวัดนครปฐม มีเนื้อที่ตั้งวัด 11 ไร่ 2 งาน 20 ตารางวา
จากคำบอกเล่าของชาวบ้านในตำบลแถบนี้ว่า ในอดีตนั้นอยู่ในสภาพที่เสื่อมโทรมมากจนถึงเกือบจะเป็นวัดร้าง แต่ได้เริ่มมีการก่อสร้างอุโบสถเป็นครั้งแรกและมีงานปิดทองฝังลูกนิมิต เมื่อเดือนมีนาคม พ.ศ. 2475 และเมื่อแต่ก่อนนี้คลองวัดพระอมรพิสัย มีเรือยนต์ขนาดใหญ่วิ่งผ่านไปม ต่อมาคลองได้ตื้นเขิน เรือก็ไม่สามารถวิ่งผ่านไปมาได้ คงมีแต่เรือเล็ก ๆ ประเภทเรือหาปลา วัดพระอมรพิสัยได้รับอนุญาตตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อ พ.ศ. 2477
อุโบสถหลังใหม่ประดิษฐานพระประธาน นามว่า "หลวงพ่อเมตตามหาลาภประชาบูชิต" เป็นพระพุทธรูปปางสมาธิ หน้าตักกว้าง 80 นิ้ว เนื้อทองเหลือง และพระอัครสาวก พระสารีบุตร พระมหาโคคัลลานะ
ฮุย

อี ฮเว-แท็ก (เกิด 28 สิงหาคม ค.ศ. 1993) หรือที่รู้จักกันในชื่อ ฮุย  เป็นนักร้อง นักแต่งเพลง และนักประพันธ์เพลงชาวเกาหลีใต้ เขาเดบิวต์ในฐานะลีดเดอร์และนักร้องหลักของบอยแบนด์วงเพนตากอน ในเดือนตุลาคม 2016 ภายใต้คิวบ์เอนเตอร์เทนเมนต์ เขาเคยเป็นสมาชิกของวงทริโอร่วมสามคน ทริปเปิลเอช ร่วมกับดอนอดีตเพื่อนร่วมวงและ ฮยอนอา อดีตเพื่อนร่วมค่าย และเป็นผู้นำของกลุ่มบอยทร็อต Super Five ในรายการ "Favorite Entertainment" ของ MBC
ฮุยมีส่วนร่วมในการเขียนและผลิตเพลงส่วนใหญ่ของเพนตากอน ผลงานที่มีชื่อเสียงที่สุดของเขา ได้แก่ "Energetic" ของวอนนาวัน, "เนเวอร์" ของเนชันส์ซัน, "Boyness" ของProduce X 101, "Oh-Eh-Oh" ของJO1 และ "Shine" ของเพนตากอน, "Naughty Boy" และ "Daisy"
ฮงซ็อก

ยัง ฮง-ซ็อก (เกิด 17 เมษายน พ.ศ. 2537) เป็นที่รู้จักกันดีในชื่อ ฮงซ็อก เป็นนักร้องและนักแสดงชาวเกาหลีใต้ เขาเดบิวต์ในฐานะนักร้องของกลุ่มบอยแบนด์เพนตากอน ในเดือนตุลาคม 2พ.ศ. 2559 นอกเหนือจากกิจกรรมวงในฐานะนักร้อง เขายังได้เดบิวต์ในฐานะนักแสดงในภาพยนตร์เกาหลีเรื่อง "The Love That's Left"
วัดบัวปากท่า

วัดบัวปากท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิลเพชร อำเภอบางเลน จังหวัดนครปฐม เนื้อที่ตั้งวัด 24 ไร่ 2 งาน 12 ตารางวา ที่ธรณีสงฆ์ 24 ไร่ 
วัดบัวปากท่าตั้งวัด เมื่อ พ.ศ. 2453 ได้รับพระราชทานวิสุงคามสีมา เมื่อ พ.ศ. 2477 ตั้งชื่อวัดตามชื่อตำบล แต่เดิมมีบึงใหญ่อยู่ใกล้บริเวณวัดบัวปากท่า ชาวบ้านได้อาศัยบึงน้ำใหญ่แห่งนี้ซึ่งมีท่าจอดเทียบเรือไว้ขนถ่ายสินค้าหรือซื้อขายแลกเปลี่ยนสินค้าซึ่งกันและกัน และการเดินทางเพื่อที่จะไปยังต่างจังหวัดหรือสถานที่ต่าง ๆ ต่อมา พ.ศ. 2516 ได้แบ่งแยกพื้นที่การปกครองออกเป็น 2 ตำบล ทางตอนเหนือใช้ชื่อเดิมว่าตำบลบัวปากท่า ส่วนทางตอนใต้ใช้ชื่อใหม่ว่า ตำบลนิลเพชร วัดบัวปากท่าทำให้ย้ายมาอยู่ในตำบลนิลเพชร ที่ตั้งของวัด ตั้งอยู่ของหมู่บ้านสามขา ซึ่งเป็นลำคลองสามแยก จึงเรียกว่า วัดสามขา จนชาวบ้านสามขาถวายที่จำนวน 12 ไร่เศษ เพื่อให้เป็นที่สร้างวัด
ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2507 และมีศูนย์ศึกษาพระพุทธศาสนาวันอาทิตย์วัดบัวปากท่า ตั้งแต่ พ.ศ. 2551 สอนในวันอาทิตย์ เวลา 9.00-15.00 น.
อูซ็อก

ชัง อู-ซ็อก (เกาหลี: ; ฮันจา: ;อักษรโรมัน: Jung Woo-seok; เกิด 31 มกราคม พ.ศ. 2541) หรือที่รู้จักในชื่อ อูซ็อก เป็นแร็ปเปอร์ นักร้อง นักเขียนเพลง นายแบบและนักประพันธ์เพลงชาวเกาหลีใต้ เขาเดบิวต์ในฐานะสมาชิกบอยแบนด์เพนตากอนซึ่งเปิดตัวในเดือนตุลาคมปี พ.ศ. 2559 และยังได้ก่อตั้งวงคู่กับ ไล่ กวานหลิน ในชื่ออูซอกเอ็กซ์ควานลิน ในเดือนมีนาคม พ.ศ. 2562 ภายใต้คิวบ์เอนเตอร์เทนเมนต์
จินโฮ

โจ จิน-โฮ (เกิด 17 เมษายน พ.ศ. 2535) หรือที่รู้จักกันทั่วไปในชื่อ จินโฮ เป็นนักร้องชาวเกาหลีใต้ นักเขียนเพลง นักเต้น นักประพันธ์เพลง ผู้ฝึกงานสอนร้องเพลง และสมาชิกของบอยแบนด์ชาวเกาหลีใต้เพนตากอนภายใต้คิวบ์เอนเตอร์เทนเมนต์ เขาเป็นอดีตเด็กฝึกหัดของเอสเอ็มเอนเตอร์เทนเมนต์ และเป็นสมาชิกของกลุ่มโปรเจ็กต์เอสเอ็มเดอะบัลลาด หลังจากออกจากเอสเอ็มเอนเตอร์เทนเมนต์ในปี พ.ศ. 2558 จินโฮกลายเป็นผู้ฝึกสอนร้องเพลง ตั้งแต่นั้นมาเขาได้ฝึกฝนเพื่อนร่วมค่ายของคิวบ์วงไอเดิลและยู ซ็อน-โฮ และอื่นๆ
วัดวรจันทร์

วัดวรจันทร์ ตั้งอยู่เลขที่ 41 ถนนทางหลวงแผ่นดินหมายเลข 3558 (ถนนโพธิ์พระยาสายเก่า) หมู่ที่ 3 ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลโพธิ์พระยา อำเภอเมืองสุพรรณบุรี จังหวัดสุพรณบุรี คณะสงฆ์ ภาค14
ประวัติ.
วัดสร้างเมื่อใดไม่ปรากฏหลักฐานชัดเจน แรกเริ่มเป็นสำนักสงฆ์ชื่อว่า วัดจันทร์ สันนิษฐานว่าเป็นชื่อตั้งตามลักษณะภูมิประเทศ ซึ่งเล่าสืบต่อมาว่าในอดีตมีต้นจันขึ้นอยู่เป็นจำนวนมาก 
ต่อมาสมเด็จพระวันรัต (เผื่อน ติสฺสทตฺโต) วัดพระเชตุพนวิมลมังคลารามราชวรมหาวิหาร ขณะมีสมณศักดิ์ที่ พระธรรมปิฎก เจ้าคณะมณฑลราชบุรี (สมัยนั้นคณะสงฆ์จังหวัดสุพรรณบุรีขึ้นอยู่กับมณฑลราชบุรี) เห็นว่าชื่อวัดจันทร์ อำเภอท่าพี่เลี้ยง (อำเภอเมืองสุพรรณบุรีในปัจจุบัน) ตรงกับชื่อวัดจันทร์ อำเภอศรีประจันต์ ในจังหวัดเดียวกัน เป็นเหตุให้ส่งหนังสือราชการผิดพลาดไขว้เขวกันเนืองๆ จึงให้เปลี่ยนชื่อวัดจันทร์ที่อำเภอศรีประจันต์เป็น วัดจรรย์ และวัดจันทร์ที่อำเภอท่าพี่เลี้ยงเป็น วัดวรจันทร์ ตั้งแต่ พ.ศ. 2476 เป็นต้นมา
ที่ดินตั้งวัดมีพื้นที่จำนวน 25 ไร่ 3 งาน 44 ตารางวา ได้รับอนุญาตตั้งวัดเมื่อ พ.ศ. 2337 ได้รับพระราชทานวิสุงคามสีมาครั้งแรกเมื่อ พ.ศ. 2433 เขตวิสุงคามสีมา กว้าง 8 วา ยาว 16 วา ได้รับพระราชทานวิสุงคามสีมาครั้งสองเมื่อ พ.ศ. 2452 เขตวิสุงคามสีมา กว้าง 8 เมตร ยาว 30 เมตร
ปัจจุบันเป็นวัดท่องเที่ยว มีอดีตเจ้าอาวาส คือ พระครูธรรมสารรักษา (พริ้ง วชิรสุวณฺโณ) เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม
ลำดับเจ้าอาวาส.
ลำดับเจ้าอาวาส และผู้รักษาการแทนเจ้าอาวาสวัดวรจันทร์ เท่าที่พบข้อมูล
อาคาร เสนาสนะ.
อาคาร เสนาสนะ อาทิ
ปูชนียวัตถุ ปูชนียสถาน.
ปูชนียวัตถุ และปูชนียสถาน อาทิ
ไทยลีก 3 ฤดูกาล 2564–65 – โซนภาคใต้

ไทยลีก 3 ฤดูกาล 2564–65 โซนภาคใต้ เป็นส่วนหนึ่งของการแข่งขันไทยลีก 3 ฤดูกาล 2564–65 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 5 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร.
สโมสรที่เข้าแข่งขันในฤดูกาล 2564–65 โซนภาคใต้ มีจำนวน 13 สโมสร โดยแบ่งเป็นสโมสรจากฤดูกาล 2563–64 จำนวน 12 สโมสร และสโมสรที่กลับมาส่งทีม หลังแจ้งพักทีมในฤดูกาล 2563–64 จำนวน 1 สโมสร
ผู้เล่นต่างชาติ.
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
Note :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
สถิติ.
<templatestyles src="Col-begin/styles.css"/>
สมาชิกวุฒิสภาจังหวัดเชียงใหม่

จังหวัดเชียงใหม่ มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 5 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 
ประวัติศาสตร์.
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดเชียงใหม่มีจำนวนสมาชิกวุฒิสภาในการเลือกตั้งครั้งแรก จำนวน 5 คน คือ อาคม ตุลาดิลก พลตำรวจตรี สนาม คงเมือง พลตรี อินทรัตน์ ยอดบางเตย ถาวร เกียรติไชยากร และ พลตำรวจเอก สวัสดิ์ อมรวิวัฒน์
วรินดา ดำรงผล

วรินดา ดำรงผล (เกิดเมื่อวันที่ 11 ธันวาคม พ.ศ. 2523) ชื่อเล่น ดาด้า เป็นพิธีกร นักแสดง นักร้อง นักธุรกิจ ยูทูบเบอร์ นักจัดรายการโทรทัศน์ และวิทยุชาวไทย
ประวัติ.
วรินดา เกิดเมื่อวันที่ 11 ธันวาคม พ.ศ. 2523 ที่เขตพระนคร กรุงเทพมหานคร นับถือศาสนาอิสลาม เป็นบุตรของ อดัม ดำรงผล และมีพี่น้องร่วมบิดา มารดา 1คน วรินดา มีความฝันที่อยากเป็นดีเจที่สถานีวิทยุ และมีดีเจในดวงใจ เช่น สมพล ปิยะพงศ์สิริ ตั้งแต่ ชั้นมัธยมศึกษาปีที่ 1 วรินดา ได้เริ่มเข้ามาทำงาน ที่สถานีวิทยุ ในฐานะ ดีเจน้องใหม่ หลังจากที่ถูกชักชวนจาก เอื้อง สาลินี จากการที่ตัวเองได้ไปขึ้นเวทีประกวดพิธีกรงานอีเว้นท์ และเริ่มจัดรายการวิทยุ ตอนอายุ 19 ปี และได้ย้ายมาจัดรายการที่สถานีวิทยุ อีเอฟเอ็ม 94 ในเครือเอไทม์ มีเดีย จากการถูกชักชวน สายทิพย์ มนตรีกุล ณ อยุธยา จนถึงปัจุบัน วรินดา มีชื่อเสียงยาวนานในวงการบันเทิงยาวนานถึง 15 ปี และเป็นนักแสดงหญิงในศตสวรรษที่ 21 กับการเป็นนักจัดรายการวิทยุ และนักจัดรายการโทรทัศน์ และการเป็นนักแสดง ในบทบาทต่าง ๆ เช่น คู่ปรับสลับร่างThe Shipper จิ้นนายกลายเป็นฉัน Paint With Love ใส่รักป้ายสี และปมเสน่หา และรายการวิทยุ เช่น อีเอฟเอ็ม แฉข่าวเช้า เป็นต้น วรินดา มีบุตร แล้ว 1 คน คือ ดวียศ เขียวสลับ ลูกชายเพียงคนเดียว กับสามีคนก่อนที่คบหากันมานานถึง 13 ปี ปัจจุบัน คู่สมรส คือ เจสัน แวง นักธุรกิจ ชาวเกาหลี สมรสตั้งแต่ปี พ.ศ. 2564
วรินดา สำเร็จการศึกษาในชั้นมัธยมศึกษา ที่โรงเรียนสตรีวิทยา, ระดับปริญญาตรี สาขาวิชาภาษาอังกฤษ จากคณะศิลปศาสตร์ มหาวิทยาลัยอัสสัมชัญ และ ระดับปริญญาโท สาขาบริหารธุรกิจ จากมหาวิทยาลัยกรุงเทพ
จุดยืนทางการเมือง.
วรินดาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 
ผลงาน.
รายการวิทยุ
รายการโทรทัศน์
รายการออนไลน์
ผลงานซีรีส์/ละคร
ผลงานภาพยนตร์/พากย์
ผลงานอื่น ๆ.
ฯลฯ
โฮมพอดมินิ

โฮมพอดมินิ  เป็นลำโพงอัจฉริยะที่พัฒนาโดย บริษัทแอปเปิล มีลักษณะทรงกลมขนาดประมาณ 4 นิ้ว โดยมีนาดที่เล็กและราคาถูกกว่าโฮมพอดแบบแรกที่เลิกจำหน่ายแล้ว
โฮมพอดมินิได้รับการประกาศเมื่อวันที่ 13 ตุลาคม 2563, พร้อมกับซอฟต์แวร์ใหม่สำหรับโฮมพอด และโฮมพอดมินิที่ปรับปรุงคุณสมบัติความต่อเนื่อง และบูรณาการคุณสมบัติ Handoff ซึ่งช่วยให้ Siri สามารถแยกแยะเสียงของผู้ใช้ได้มากถึง 6 คน และการโต้ตอบคำขอส่วนบุคคล เพิ่มคุณสมบัติอินเตอร์คอมที่มีให้ใช้บนอุปกรณ์ ไอโฟน, ไอแพด, และ Apple Watch เช่นกัน ซึ่งจะอนุญาตให้ผู้ใช้สามารถใช้โฮมพอดในการประกาศ หรือสื่อสารผ่านห้องได้
แอปเปิลเริ่มรับคำสั่งซื้อโฮมพอดมินิในราคา ในวันที่ 6 พฤศจิกายน 2563, และเริ่มจัดส่ง 10 วันต่อมา
โฮมพอดมินินั้นมีไดรเวอร์เต็มช่วงเสียง กับพาสซีฟเรดิเอเตอร์แบบคู่, ท่อนำคลื่นเสียงแบบเฉพาะสำหรับสนามเสียง 360º, และระบบคำนวณเสียงเพลงแบบเรียลไทม์ โดยประกอบด้วยไมโครโฟน 4 ตัวสำหรับฟังคำสั่ง Siri
โดยความเข้ากันได้ไร้สายที่รองรับนั้นประกอบด้วย 802.11n Wi-Fi, Bluetooth 5, และชิพ Ultra-wideband สำหรับวัดระยะชิดของอุปกรณ์
โฮมพอดมินินั้นออกแบบมาเพื่อทำงานในที่ที่มีอุณหภูมิโดยรอบในการใช้งาน ตั้งแต่ 0° ถึง 35°C ความชื้นสัมพัทธ์ระหว่างร้อยละ 5 ถึง 90 (ไม่ควบแน่น) และที่ระดับความสูงสูงสุด 3000 เมตร
โดยสามารถทำงานร่วมกับไอโฟน SE (รุ่นที่ 1 หรือใหม่กว่า, ไอโฟน 6s หรือใหม่กว่า, หรือไอพอดทัช (รุ่น 7) ที่ใช้ iOS รุ่นล่าสุด หรือไอแพดโปร, ไอแพด (รุ่นที่ 5th หรือใหม่กว่า), ไอแพดแอร์ 2 หรือใหม่กว่า, หรือไอแพดมินิ 4 หรือใหม่กว่า ที่ใช้ iPadOS รุ่นล่าสุด
ยอวอน

ยอ ชาง-กู (เกิด 27 มีนาคม พ.ศ. 2539) เป็นที่รู้จักกันในชื่อ ยอวอน (Yeo One) เป็นนักร้องและนักแสดงชาวเกาหลีใต้ เขาเดบิวต์ในฐานะนักร้องในกลุ่มบอยแบนด์สัญชาติเกาหลีใต้เพนตากอน ในเดือนตุลาคม พ.ศ. 2559 นอกเหนือจากกิจกรรมกลุ่มในฐานะนักร้องแล้ว เขายังได้แสดงในละครโทรทัศน์หลายเรื่องอีกด้วย
ยูโตะ อาดาจิ

ยูโตะ อาดาจิ  หรือรู้จักกันในชื่อ ยูโตะ (เกาหลี: ) เป็นแร็ปเปอร์ นักร้อง นักเขียนเพลง และนักประพันธ์เพลงชาวญี่ปุ่นที่อาศัยในเกาหลีใต้ เขาเป็นสมาชิกของกลุ่มบอยแบนด์สัญชาติเกาหลีใต้เพนตากอนก่อตั้งโดยคิวบ์เอนเตอร์เทนเมนต์
ดอน (แร็ปเปอร์)

ดอว์น (เกิด 1 มิถุนายน พ.ศ. 2537) เป็นที่รู้จักกันดีในชื่อ ดอว์น (Dawn) และเดิมชื่อ อีดอว์น (E'Dawn) เป็นแร็ปเปอร์และนักเขียนเพลงชาวเกาะคาโบราณ
 P Nation ดอว์นเป็นที่รู้จักกันดีในฐานะอดีตแร็ปเปอร์และนักเขียนเพลงของบอยแบนด์สัญชาติเกาหลีใต้เพนตากอน ได้ปล่อยทั้งหมด 9 อีพี ทั้งในภาษาเกาหลีและญี่ปุ่นก่อนที่เขาจะออกจาก คิวบ์เอนเตอร์เทนเมนต์ ในปี พ.ศ. 2561 ดอว์นยังได้เข้าร่วมในกลุ่ม Triple H ร่วมกับฮุยเพื่อนร่วมวงในขณะนั้นและฮยอนอาเพื่อนร่วมค่าย ได้เปิดตัวอีพี 2 รายการ
ดอว์นเดบิวต์เดี่ยวเมื่อวันที่ 5 พฤศจิกายน พ.ศ. 2562 ปล่อยซิงเกิล "มันนี"
ไดเวอร์เจนท์ คนแยกโลก

ไดเวอร์เจนท์ คนแยกโลก เป็นภาพยนตร์อเมริกันแนวแอ็คชั่น-ไซไฟ ปี 2014 สร้างมาจากนวนิยายของ เวโรนิกา ร็อธ เรื่อง "ไดเวอร์เจนท์ มายาเร้นโลก" กำกับการแสดงโดย นีล เบอร์เกอร์ เขียนบทภาพยนตร์โดย อีแวน ดอเฮอร์ตี และ วาเนสซา เทย์เลอร์นำแสดงโดย เชลีน วูดลีย์ และ ทีโอ เจมส์ ร่วมด้วย แอชลีย์ จัดด์, แม็คกี้ คิว, เคต วินสเล็ต และ เรย์ สตีเวนสัน ในบทบาทนักแสดงสมทบ 
เนื้อเรื่อง.
เนื้อเรื่องกล่าวถึงเมืองชิคาโกที่กลายสภาพเป็นสังคมดิสโทเปียหลังการล่มสลายของอารยธรรมเดิมในอารยธรรมที่ถูกดำเนินโดยสังคมแบบใหม่นี้ ผู้คนในเมืองจะถูกแบ่งแยกออกเป็น 5 กลุ่มแตกต่างกันขึ้นอยู่กับบุคลิกและความสามารถของแต่ละคน โดยแต่ละคนจะต้องเข้ารับการทดสอบเพื่อเข้ากลุ่มเมื่ออายุ 16 ปี ซึ่งผลจากการทดสอบบ่งบอกว่า เบียทริซ ไพรเออร์ เป็นผู้หญิงที่สามารถเข้าได้หลายกลุ่มแต่ไม่สามารถเลือกอยู่ในกลุ่มใดกลุ่มหนึ่งได้ จึงถูกจัดเป็นคนไร้กลุ่ม หรือ "ไดเวอร์เจนท์" ที่ชนชั้นปกครองอยากกำจัดเพราะปกครองยาก เธอจึงเก็บเรื่องนี้ไว้เป็นความลับและเข้าไปอยู่ในกลุ่มผู้กล้า โดยต้องตัดขาดจากครอบครัว ในเวลาต่อมาเธอรับรู้ถึงแผนร้ายกำลังก่อตัวขึ้นในสังคมที่ดูสมบูรณ์แบบ
กีฬาฟุตบอลในโอลิมปิกฤดูร้อน 2020 – ทีมหญิง – กลุ่มจี

กลุ่มจี ของ กีฬาฟุตบอลหญิง ใน โอลิมปิกฤดูร้อน 2020 จะลงเล่นตั้งแต่วันที่ 21 ถึง 27 กรกฎาคม พ.ศ. 2564, และประกอบไปด้วย ออสเตรเลีย, นิวซีแลนด์, สวีเดน และ สหรัฐ. สองทีมที่ดีที่สุดจะได้ผ่านเข้าสู่ รอบแพ้คัดออก, ในขณะทีมอันดับที่สามจะได้ผ่านถ้าพวกเขาอยู่ในกลุ่ม สองทีมอันดับสามที่ดีที่สุด อยู่ในสามกลุ่มทั้งหมด.
ทีม.
หมายเหตุ
<templatestyles src="Reflist/styles.css" />
ตารางคะแนน.
ใน รอบก่อนรองชนะเลิศ,
แมตช์.
สวีเดน พบ สหรัฐ.
<section begin=G1 /><section end=G1 />
ออสเตรเลีย พบ นิวซีแลนด์.
<section begin=G2 /><section end=G2 />
สวีเดน พบ ออสเตรเลีย.
<section begin=G3 /><section end=G3 />
นิวซีแลนด์ พบ สหรัฐ.
<section begin=G4 /><section end=G4 />
นิวซีแลนด์ พบ สวีเดน.
<section begin=G5 /><section end=G5 />
สหรัฐ พบ ออสเตรเลีย.
<section begin=G6 /><section end=G6 />
ชนชั้นแรงงาน

ชนชั้นแรงงาน (หรือ labouring class) ประกอบด้วยผู้มีส่วนร่วมในกิจกรรมแรงงานซึ่งได้ค่าจ้างหรือเงินเดือน โดยเฉพาะกรรมาชีพและใช้แรงงานทางอุตสาหกรรม อาชีพชนชั้นแรงงาน (ดูเพิ่มเติมที่ "สีคอปกเพื่อแทนชนิดแรงงาน") ประกอบด้วยอาชีพคอปกน้ำเงิน, คอปกขาวบางอาชีพ และ คอปกชมพูส่วนใหญ่ สมาชิกของชนชั้นแรงงานต้องพึ่งพาเงินรายรับจากการใช้แรงงานแลกค่าจ้างมากเป็นพิเศษ ดังนั้น ในนิยามที่ครอบคลุมกว่า ชนชั้นแรงงานอาจรวมถึงผู้มีอาชีพเกือบทั้งหมดในธุรกิจอุตสาหรรม ซึ่งรวมถึงผู้ที่มีอาชีพในเขตเมืองของธุรกิจที่ไม่เป็นอุตสาหกรรม
การปฏิวัติสังคม

การปฏิวัติสังคม  หมายถึงการเปลี่ยนแปลงโดยฉับพลันในโครงสร้างและธรรมชาติของสังคม การปฏิวัติเหล่านี้มักถูกรับรู้ว่านำไปสู่การเปลี่ยนแปลงสังคม, เศรษฐกิจ, วัฒนธรรม, ปรัชญา และเทคโนโลยี ควบคู่ไปด้วย มากกว่าเพียงการเปลี่ยนของระบบทางการเมือง
เวนวีออลฟอลอสลีป, แวร์ดูวีโก?

เวนวีออลฟอลอสลีป, แวร์ดูวีโก?  เป็นสตูดิโออัลบัมเปิดตัวโดย บิลลี ไอลิช นักร้อง-นักแต่งเพลงชาวอเมริกัน ออกจำหน่ายเมื่อวันที่ 29 มีนาคม พ.ศ. 2562 โดยดาร์ครูม และอินเตอร์สโคปเรเคิดส์ในสหรัฐ และโพลีดอร์เรเคิดส์ในสหราชอาณาจักร ไอลิชนั้นส่วนใหญ่ร่วมเขียนอัลบั้มกับพี่ชายของเธอ ฟินเนียส โอคอนเนลล์ ผู้ที่ผลิตเพลงภายในสตูดิโอห้องนอนขนาดเล็กใน ไฮแลนด์พาร์ค, ลอสแอนเจลิสม สหรัฐอเมริกา
ในทางดนตรีแล้ว อัลบั้ม"เวนวีออลฟอลอสลีป, แวร์ดูวีโก?" นั้นจัดเป็นป็อป, อิเล็กโทรป็อป, เอแวนท์ป็อป, และอาร์ตป็อป, แม้ว่าจะได้รับอิทธิพลจากเพลงแนวฮิปฮอป และอินดัสเทรียล เนื้อหาเพลงยังได้สำรวจเนื้อหาในด้านต่าง ๆ อาทิเช่นเยาวชนสมัยใหม่, การติดยาเสพติด, การอกหัก, การฆ่าตัวตาย และสุขภาพจิต, พร้อมกับความอ่อนไหวในเนื้อเพลงของอารมณ์ขันและความสยองขวัญ ไอลิชให้สัมภาษณ์ว่าอัลบั้มนั้นได้รับแรงบันดาลใจจากความฝันที่ชัดเจน และการตกใจตื่นจากฝันร้าย ซึ่งสะท้อนออกมาเป็นรูปปกอัลบั้ม
จักรภัทร อังศุธนมาลี

จักรภัทร อังศุธนมาลี ชื่อเล่น ตรัย เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เริ่มเข้าสู่วงการบันเทิงจากเวทีประกวด Smart Boy 2018 ในเวทีการประกวดไทยซูเปอร์โมเดลคอนเทสต์ 2018 เขาเป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 ในปัจจุบันเป็นนักแสดงในสังกัดช่อง 7 เอชดี มีผลงานละครที่เป็นที่รู้จักกันดี คือ เด็กเสเพล และ หลงกลิ่นจันทน์
ประวัติ.
จักรภัทร อังศุธนมาลี ชื่อเล่นว่า ตรัย เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เกิดที่จังหวัดอ่างทอง สำเร็จการศึกษาชั้นมัธยมศึกษาที่โรงเรียนอัสสัมชัญนครราชสีมา ปัจจุบันกำลังศึกษาอยู่ที่ สาขาวิทยาศาสตร์การกีฬาและการพัฒนากีฬา คณะสหเวชศาสตร์ มหาวิทยาลัยธรรมศาสตร์ มีความสามารถพิเศษคือ บาสเกตบอล, ร้องเพลง
การทำงาน.
จักรภัทร เริ่มเข้าสู่วงการบันเทิงจากเวทีประกวด Smart Boy 2018 เป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 จากนั้นจึงได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 และช่อง 7 เอชดี เขามีผลงานละครเรื่องแรก คือ บ้านปั้นดาว ต่อมาเขามีผลงานที่เป็นที่รู้จักกันคือ เด็กเสเพล ในบทบาทของ "แมน" และหลงกลิ่นจันทน์ ในบทบาทของ "ทางไท" ถือได้ว่าเป็นนักแสดงอีกคนหนึ่งของช่อง 7 เอชดีที่น่าจับตามองเป็นอย่างมาก ทั้งทักษะการแสดงที่พัฒนาขึ้นอย่างมากจากละครเรื่องก่อนๆ และความหล่อน่ารักสดใสสไตล์วัยรุ่น
ความอิ่มตัวออกซิเจน

ความอิ่มตัวของออกซิเจน (อังกฤษ: oxygen saturation) (สัญลักษณ์ S2) เป็นตัวชี้วัดความเข้มข้นของ ออกซิเจน ที่ ละลาย หรือมีอยู่ในสัดส่วนของความเข้มข้นสูงสุดที่สามารถละลายได้ภายใต้อุณหภูมิที่กำหนด สามารถใช้โพรบวัดปริมาณออกซิเจนที่ละลายอยู่ในของเหลวด้วยเครื่องมือ เช่น เซ็นเซอร์ออกซิเจน  หรือ ออปโทด  โดยมีหน่วยมาตรฐานในการวัดความอิ่มตัวของออกซิเจนเป็นเปอร์เซ็นต์ (%)
ค่าความอิ่มตัวของออกซิเจนสามารถวัดได้โดยการวัดแบบภูมิภาคและเป็นการวัดแบบไม่เจ็บตัว ความอิ่มตัวของออกซิเจน ในหลอดเลือดแดง (Sa2) โดยทั่วไปจะวัดโดยใช้ การตรวจวัดออกซิเจนในเลือดแบบชีพจร ความอิ่มตัวของเนื้อเยื่อในระดับรอบนอกสามารถวัดได้โดยใช้ NIRS เทคนิคนี้สามารถประยุกต์ใช้กับทั้งกล้ามเนื้อและสมอง
ทางการแพทย์.
ใน ทางการแพทย์ ความอิ่มตัวของออกซิเจนหมายถึง "ออกซิเจน" หรือเมื่อโมเลกุลออกซิเจน (2) ใน เนื้อเยื่อต่างๆ ของร่างกาย
ทางวิทยาศาสตร์สิ่งแวดล้อม.
สภาพแวดล้อมใน แหล่งน้ำ ค่าความอิ่มตัวของออกซิเจน หมายถึง อัตราส่วนระหว่างความเข้มข้นของ "ออกซิเจน ที่ละลายอยู่ในน้ำ" (dissolved oxygen)(DO, O2) ต่อปริมาณออกซิเจนสูงสุดที่จะละลายอยู่ในแหล่งน้ำนั้น ที่อุณหภูมิและความดันที่ก่อให้เกิดสภาวะสมดุลที่เสถียร น้ำที่มีการเติมอากาศดี (เช่น ลำธารที่น้ำไหลเร็ว) หากไม่มีผู้ผลิตหรือผู้บริโภคออกซิเจน ค่าออกซิเจนในน้ำจะมีค่าความอิ่มตัวอยู่ที่ 100% 
โดยทั่วไปในน้ำที่นิ่งซึ่งขาดการไหลเวียนของน้ำมักมีซากเน่าเปื่อยจากพืช สัตว์ หรือสิ่งปฏิกูลจำนวนมาก จนทำให้ค่าความเข้มข้นของออกซิเจนนั้นต่ำกว่าปรกติมาก ซึ่งเป็นผลมาจากแบคทีเรียที่ไม่ใช้ออกซิเจนในการหายใจ (anaerobic bacteria) เพิ่มจำนวนมากขึ้น และแบคทีเรียเหล่านั้นผลิตก๊าซที่ก่อให้เกิดการเน่าเสีย
นอกจากนี้ความเข้มข้นของออกซิเจนยังมีบทบาทสำคัญในการย่อยสลายอินทรียวัตถุในดินด้วย ค่าความอิ่มตัวของออกซิเจนที่สูงเกินไปทำให้แบคทีเรียที่ใช้อาศัยออกซิเจนในการหายใจ (aerobic bacteria) สามารถย่อยสลายสารอินทรีย์สลายตัวในดินได้อย่างค่อนข้างมีประสิทธิภาพมากกว่าแบคทีเรียที่ไม่ใช้ออกซิเจนในการหายใจมาก ดังนั้น ดินที่มีความอิ่มตัวของออกซิเจนสูงจะมีปริมาณอินทรียวัตถุต่อปริมาตรน้อยกว่าดินที่มีความอิ่มตัวของออกซิเจนต่ำ 
การเพิ่มออกซิเจนให้กับสภาพแวดล้อม มีความจำเป็นต่อ ความยั่งยืน ของ ระบบนิเวศน์ เป็นอย่างมาก
สำนักงานปกป้องสิ่งแวดล้อมแห่งสหรัฐอเมริกา ได้ตีพิมพ์บทความที่มีตารางค่าความเข้มข้นของออกซิเจนที่ละลายอยู่ในสภาวะสมดุลสูงสุดเทียบกับอุณหภูมิที่ความดันบรรยากาศ ระดับออกซิเจนที่ละลายน้ำได้ที่เหมาะสมในบริเวณปากแม่น้ำ นั้นควรมีค่าที่มากกว่า 6 ppm 
ภาวะออกซิเจนไม่เพียงพอ หรือ ภาวะขาดออกซิเจนในสิ่งแวดล้อม มักเกิดจากการสลายตัวของสารอินทรีย์และ มลพิษทางสารอาหาร อาจเกิดขึ้นในแหล่งน้ำ เช่น บ่อน้ำ และ แม่น้ำ โดยจะส่งผลให้สิ่งมีชีวิตที่ใช้ออกซิเจน เช่น ปลา เกิด ภาวะขาดออกซิเจน ทำให้จำนวน จุลินทรีย์ที่ไม่ใช้ออกซิเจน เช่น พืชและ แบคทีเรีย บางชนิด เพิ่มขึ้น ส่งผลให้ ปลาตาย ซึ่งส่งผลกระทบโดยรวมต่อระบบนิเวศน์และทำลาย สมดุลของธรรมชาติ จากการเพิ่มจำนวนอย่างรวดเร็วของสิ่งมีชีวิตที่ไม่ใช้ออกซิเจนในการหายใจ จนเป็นสาเหตุให้สิ่งมีชีวิตที่ใช้ออกซิเจนในการหายใจตายลง เนื่องจากออกซิเจนไม่เพียงพอ
ลาเซตเต

ลาเซตเต  เป็นสถานีโทรทัศน์ของประเทศอิตาลี เป็นเจ้าของโดย Cairo Communication จนกระทั่งปี ค.ศ. 2013 เป็นเจ้าของโดย Telecom Italia Media ดำเนินการโดย Telecom Italia
โคชิกิบุ โนะ ไนชิ

โคชิกิบุ โนะ ไนชิ (; โรมาจิ: "Koshikibu no Naishi", ไม่ทราบปีที่เกิด – ค.ศ. 1025) เป็นกวีวากะชาวญี่ปุ่นเมื่อต้นคริสต์ศตวรรษที่ 11 เป็นหนึ่งในกวีที่ร่วมเขียน "โองูระเฮียะกูนิงอิชชู" 
ประวัติ.
โคชิกิบุ โนะ ไนชิ เป็นธิดาของอิซูมิ ชิกิบุ  กวีหญิง กับทาจิบานะ โนะ มิจิซาดะ  ผู้ว่าราชการจังหวัดมุตสึ เธอเข้าสู่ราชสำนักใน ค.ศ. 1009 ถวายงานแก่จักรพรรดินีโชชิ ร่วมกับมารดา
โคชิกิบุ โนะ ไนชิสมรสกับฟูจิวาระ โนะ คิมินาริ  ให้กำเนิดลูกคนหนึ่ง และเสียชีวิตในวัยยี่สิบปลาย ๆ
กีฬาเทเบิลเทนนิสในโอลิมปิกฤดูร้อน 2020 – บุคคลชาย

การแข่งขันกีฬาเทเบิลเทนนิสในโอลิมปิกฤดูร้อน 2020 – บุคคลชาย เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 24 - 30 กรกฎาคม พ.ศ. 2564 ที่ศูนย์กีฬาในร่มโตเกียว การแข่งขันรายการบุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 70 คน จาก 46 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 9 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1988
ปฏิทินการแข่งขัน.
<templatestyles src="Olympic schedule legend/styles.css"/>
วัดช่องลม (จังหวัดราชบุรี)

วัดช่องลม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี
วัดช่องลมตั้งเมื่อ พ.ศ. 2411 แต่สันนิษฐานว่าเป็นวัดที่สร้างขึ้นตั้งแต่สมัยกรุงศรีอยุธยาเป็นราชธานี เดิมชื่อว่า วัดช้างล้ม เนื่องจากสมัยก่อนทางทิศตะวันตกห่างจากวัดไป เป็นโรงสำหรับขังช้างของทางราชการ ฝูงช้างใช้เป็นที่เดินผ่านเพื่อไปกินน้ำและอาบน้ำที่แม่น้ำแม่กลองเป็นประจำ วันหนึ่งมีช้างเกิดพลาดติดหล่มล้มลง ชาวบ้านจึงเรียกสถานที่นี้ว่า "ช้างล้ม" ต่อมามีผู้ศรัทธาสร้าง ต่อมาประมาณ พ.ศ. 2475 สมเด็จพระมหาสมณเจ้า กรมพระยาวชิรญาณวโรรส เสด็จมาที่วัด เห็นว่าชื่อวัดไม่เป็นมงคล จึงตั้งชื่อให้ใหม่ว่า "วัดช่องลม" วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ยกฐานะเป็นพระอารามหลวงชั้นตรีชนิดสามัญ ตั้งแต่วันที่ 12 กรกฎาคม พ.ศ. 2532 เป็นต้นมา
ภายในวัดมีวิหารประดิษฐานพระพุทธรูปศักดิ์สิทธิ์ของจังหวัดราชบุรี คือ "หลวงพ่อแก่นจันทร์" เป็นพระพุทธรูปสมัยทวารวดี ปางอุ้มบาตร แต่แปลกจากทั่วไป คือบาตรของหลวงพ่อเหมือนสวมอยู่ในถุงบาตรซึ่งมีที่จับ มีความสูงตั้งแต่พระเกตุมาลา ถึงพระบาท 2 เมตร 26 เซนติเมตร เล่ากันว่า หลวงพ่อแก่นจันทน์ลอยน้ำมาจากบ้านแก่งหลวง จังหวัดกาญจนบุรี จนกระทั่งมาถึงวัดช้างล้ม ทางวัดจะมีการจัดงานสมโภชน์หลวงพ่อแก่นจันทร์ในช่วงเทศกาลตรุษจีนของทุกปี และแห่รอบตลาดในช่วงเทศกาลวันสงกรานต์
กีฬาเทเบิลเทนนิสในโอลิมปิกฤดูร้อน 2020 – บุคคลหญิง

การแข่งขันกีฬาเทเบิลเทนนิสในโอลิมปิกฤดูร้อน 2020 – บุคคลหญิง เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 24 - 29 กรกฎาคม พ.ศ. 2564 ที่ศูนย์กีฬาในร่มโตเกียว การแข่งขันรายการบุคคลหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 70 คน จาก 43 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 9 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1988
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเทเบิลเทนนิสในโอลิมปิกฤดูร้อน 2020 – ทีมหญิง

การแข่งขันกีฬาเทเบิลเทนนิสในโอลิมปิกฤดูร้อน 2020 – ทีมหญิง เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 1-5 สิงหาคม พ.ศ. 2564 ที่ศูนย์กีฬาในร่มโตเกียว การแข่งขันรายการทีมหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 48 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 4 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2008
ปฏิทินการแข่งขัน.
<templatestyles src="Olympic schedule legend/styles.css"/>
กีฬาเทเบิลเทนนิสในโอลิมปิกฤดูร้อน 2020 – ทีมชาย

การแข่งขันกีฬาเทเบิลเทนนิสในโอลิมปิกฤดูร้อน 2020 – ทีมชาย เป็น 1 ใน 5 รายการแข่งขันกีฬาเทเบิลเทนนิสในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 1-6 สิงหาคม พ.ศ. 2564 ที่ศูนย์กีฬาในร่มโตเกียว การแข่งขันรายการทีมชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 48 คน จาก 16 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งที่ 4 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2008
ปฏิทินการแข่งขัน.
<templatestyles src="Olympic schedule legend/styles.css"/>
ไอจัสต์แฮดเซ็กซ์

"ไอจัสต์แฮดเซ็กซ์"  เป็นเพลงโดยวงเดอะโลนลีไอแลนด์ ซึ่งมีนักร้องชาวอเมริกัน เอคอน และโปรดิวเซอร์ ดีเจแฟรงก์ อี โดยเผยแพร่เป็นซิงเกิลแรกของ"เทอร์เทิลเนคแอนด์เชน" อัลบั้มที่สองของวงที่เผยแพร่ในเดือนพฤษภาคม ค.ศ. 2011
ชาร์ต.
<templatestyles src="Col-begin/styles.css"/>